– Մենք շատ բաներ ենք արել, երբ 1992 թվականին Հայաստանը դարձավ ՀԱՊԿ անդամ, 1995 թվականին ստորագրեց բազայի պայմանագիրը, երբ այդ թվականին մենք ստորագրում էինք բազայի մասին պայմանագիրը, այնտեղ չէինք կարող մտցնել, որ բազան ապահովում է Հայաստանի անվտանգությունը, այնտեղ խոսքը վերաբերում էր միայն նախկին Խորհրդային Միության սահմանին: Եթե մենք գնահատում ենք Թուրքիայի եւ մեր ռեսուրսները, ապա մենք տեսնում ենք, որ նրանց բանակի բյուջեն կազմում է 20 մլրդ դոլար, Թուրքիան ունի 600 մարտական ինքնաթիռ եւ այլն: Հասկանալի է, որ մենք ի վիճակի չենք մեր ռեսուրսներով դիմակայել Թուրքիային: Սրա միակ պատասխանը հետեւյալն է` Հայաստանը մտել է ՀԱՊԿ, եւ ունենք ռազմական բազա: Այժմ համեմատում ենք հայ-ռուսական եւ թուրք-ադրբեջանական ռազմական դաշինքը, ակնհայտ է, որ մեր դաշինքի ուժերն ավելի մեծ են, քան նրանց: Ռուսաստանը ՄԱԿ-ի անդամ պետություն է, միջուկային գերտերություն, եւ այս պարագայում Թուրքիան երբեք չի հարձակվի մեզ վրա: Եթե Նախիջեւանի կողմից որեւէ կրակոց ուղղվի Հայաստանի վրա, ապա ուժի մեջ կմտնեն ՀԱՊԿ-ի եւ ռուսական բազայի պայմանագրերը: Հստակ կարող եմ ասել, որ Թուրքիան եւ Ադրբեջանը, երբեք Հայաստանի սահմանները ագրեսիայի չեն ենթարկի, սա ցույց է տվել վերջին 25 տարիների կյանքը: Այդուհանդերձ, պետք է ասեմ, որ մեր անվտանգության երաշխիքը հայոց բանակի մարտունակությունն է: